
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ορισμός μελών της Κεντρικής Επιτροπής Εξετάσεων της 

Εθνικής Σχολής Δημόσιας Διοίκησης . 1 

Ίδρυση κλινικών στο Τμήμα Ιατρικής της Σχολής Επιστημών 
Υγείας του Παν/μίου Πατρών και εγκατάσταση και λει¬ 
τουργία αυτών στο Περιφερειακό Παν/κό Γεν. Νοσ/μείο 

Πάτρας . 2 

Χορήγηση οικονομικού βοηθήματος στην οικογένεια του πο¬ 
λύτεκνου Γεωργίου Αργυρού . ,. 3 

Αύξηση του νοσηλίου που καταβάλλει ο ΟΓΑ στα Νοσοκομεία 

και τις ιδιωτικές κλινικές. 4 

Ίδρυση και λειτουργία Α' τάξης λυκείου στο Γυμνάσιο Ψωφί- 

δας . 5 

Ίδρυση και λειτουργία Γ' τάξης λυκείου στο Γυμνάσιο Ορμύ- 

λιας. 6 

Ίδρυση και λειτουργία Α' και Β' τάξεων λυκείου στο Γυμνάσιο 

Παραλίας. 7 

Ανασυγκρότηση του Ανώτατου Συμβουλίου Επίλυσης Αθλη¬ 
τικών Διαφορών (ΑΣΕΑΔ) .;. 8 

Τρόπος, όργανα και διαδικασία επιβολής και είσπραξης των 
διοικητικών προστίμων του άρθρου 30 του ν. 1650/ 

1986 ... ....9· 

Διαπίστωση αριθμού προσωρινών θέσεων στη ’Δ/νση Εγγ. 

Βελτιώσεων Ν. Έβρου ...10 

Σύσταση ίδιου νομικού προσώπου με το όνομα «ΠΝΕΥΜΑ¬ 
ΤΙΚΟ ΚΕΝΤΡΟ ΔΗΜΟΥ ΤΥΧΕΡΟΥ» του Νομού Έβρου 11 

» Τ-’τ-' 111 I— /ΛΛ Λ η Γ' ' 1\Τ' ' * 


Τροποποίηση της ΕΣ. 11157/29.4.85 απόφασης Νομάρχη 
Ιωαννίνων που αφορά στη σύσταση ίδιου νομικού προσωπι¬ 
κού με το όνομα «2 ο Κέντρο Ανοικτής Προστασίας Υπερη¬ 
λίκων Ιωαννίνων» στο Δήμο Ιωαννιτών» του Νομού Ιωαν¬ 
νίνων .12 

Διαπίστωση σύστασης προσωρινών θέσεων στο Αριστοτέλειο 
Παν/μιο Θεσ/νίκης .13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΕΚ/Η-12-Κ/6/24/7151 (1) 

Ορισμός μελών της Κεντρικής Επιτροπής Εξετάσεων της Εθνι¬ 
κής Σχολής Δημόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 3 του Ν. 1388/83 όπως συμπλη¬ 


ρώθηκε με το άρθρο 23 του Ν. 1586/86 και του άρθρου 16 παρ. 
2 και 3 του Ν. 1388/83 όπως τροποποιήθηκε με το άρθρο 22 Ν. 
1586/86. 

2. Την από 5.7.88 πρόταση του Δ.Σ. του Ε.Κ.Δ.Δ. 

3. Τα έγγραφα αρ. 3910/21,7.88 του Πανελληνίου Σοσιαλι¬ 
στικού Κινήματος (ΠΑ.ΣΟ.Κ.), αριθμ. 386/20.6.88 της Νέας 
Δημοκρατίας (Ν.Δ.), αριθμ. 1957/21.6.88 του Κομμουνιστικού 
Κόμματος Ελλάδος (ΚΚΕ), καθώς και αριθμ. ΔΙΕΚ/Η-12-Κ/ 
6/10/6581/11.7.88 του· Υπουργείου Προεδρίας της Κυβέρ¬ 
νησης, αριθμ. 880/26.7.88 της Δημοκρατικής Ανανέωσης 
(ΔΗ.ΑΝΑ.), αριθμ. 6465/7.7.88 της Ελληνικής Αριστεράς 
(Ε.ΑΡ.). 

4. Το αριθμ. 1567/16.6.88 έγγραφο της Κεντρικής Ένωσης 
Δήμων και Κοινοτήτων της Ελλάδος (Κ.Ε.Δ.Κ.Ε.). 

5. Το αριθμ. 971/20.6.88 έγγραφο της Ανώτατης Διοίκησης 
Δημοσίων Υπαλλήλων (ΑΔΕΔΥ). 

6. Το αριθμ. ΦΓ.4/14.536/15.6.88 έγγραφο του Ελεγκτι¬ 
κού Συνεδρίου. 

7. Το αριθμ. Ε.Π,57/23.6.88 έγγραφο του Διοικητικού Εφε- 
τείου Αθηνών, αποφασίζουμε: 

I. Εγκρίνουμε την από 5.7.88 απόφαση του Διοικητικού Συμ¬ 
βουλίου του ΕΚΔΔ, και ορίζουμε τα μέλη της Κεντρικής Επιτρο¬ 
πής Εξετάσεων της Εθνικής Σχολής Δημόσιας Διοίκησης για τη 
διενέργεια του εισαγωγικού διαγωνισμού σ’ αυτήν κατά το έτος 
1988, ως εξής: 

α) Κωνσταντίνο Λασσαδό, Αντιπρόεδρο του Συμβουλίου της 
Επικράτειας, αναπληρωτή του Προέδρου του Συμβουλίου της 
Επικράτειας, ως Πρόεδρο και κωλυόμενου αυτού τον κατά σειρά 
αρχαιότητος Αντιπρόεδρο του Σ.τ.Ε. 

β) Μιχάλη Γεωργιακόδη, εκπρόσωπο του Πανελληνίου Σοσια¬ 
λιστικού Κινήματος (ΠΑ.ΣΟ.Κ.) με αναπληρωτή του τον Κ. Ρέ- 
μελη. 

γ) Ευάγγελο Μάρη, εκπρόσωπο της Νέας Δημοκρατίας (Ν.Δ.) 
με αναπληρωτή του το Γεώργιο Καντεμίρη. 

δ) Γεώργιο Ρούσση, εκπρόσωπο του Κομμουνιστικού Κόμμα¬ 
τος Ελλάδας (ΚΚΕ) με αναπληρωτή του το Μιχάλη Ασημακό- 
πουλο. 

ε) Αλεξ. Παυλόπουλο, εκπρόσωπο της Δημοκρατικής Ανανέω¬ 
σης (ΔΗ.ΑΝΑ.) με αναπληρωτή του τον Π. Βιθούλκα. 

στ) Νατάσσα Θεοδωρακοπούλου, εκπρόσωπο της Ελληνικής 
Αριστεράς (Ε.ΑΡ.) με αναπληρωτή της τον Κων/νο Ζάμπα. 

ζ) Ιωάννη Γρύλλη, Δήμαρχο Αγ. Ιωάννη Ρέντη, εκπρόσωπο 
της Κεντρικής Ένωσης Δήμων και Κοινοτήτων της Ελλάδας 
(ΚΕΔΚΕ) με αναπληρωτή του τον Ανδρέα Σιούφη, Δήμαρχο 
Γλυφάδας. 

η) Νικόλαο Καρανάσο, μέλος της Ε.Ε. της Ανώτατης Διοίκη¬ 
σης Ενώσεων Δημοσίων Υπαλλήλων, (ΑΔΕΔΥ) με αναπληρωτή 

του το Δημήτρη Αγκαβανάκη, μέλος της Ε.Ε. 

θ) Δημήτριο Ματσιώτα, Σύμβουλο του Ελεγκτικού Συνεδρίου, 
με αναπληρωτή του τον ομοιόβαθμό του Απόστολο Μπότσο. 

ι) Κων/νο Δίκαιο, Πρόεδρο Εφετών Δ.Δ., με αναπληρωτή του 
τον ομοιόβαθμό του Γεώργιο Παπαδόπουλο. 

ια) Θεμιστοκλή Κουρουσόπουλο, Πρόεδρο του ΕΚΔΔ. 
ιβ) Εμμανουήλ Αφτιά, Γενικό Γραμματέα του Δ.Σ. του ΕΚΔΔ. 
ιγ) Γιάννη Γκαφάνη, Δ/ντή της ΕΣΔΔ με αναπληρώτριά του 
την Ευαγγελία Κουρή, Σύμβουλο Σπουδών ΕΣΔΔ-ΙΔΕ. 

ιδ) Αντώνη Μακρυδημήτρη, Δ/ντή Ι.Δ.Ε. και τον με βάση το 
νόμο και τις αποφάσεις του Δ.Σ. του ΕΚΔΔ αναπληρωτή του. 

ιε) Αθαν. Τσουροπλή, Καθ. ΤΕΙ, εκπρόσωπο του Υπουργού 
Προεδρίας της Κυβέρνησης, με αναπληρωτή του τον Ε. Νικο- 
λαΐδη Προϊστ. της ΔΙΕΚ του ΥΠΠΚ. 

αα) Ε. Δρανδάκη, Καθηγητή ΑΣΟΕΕ, με αναπληρωτή του το 
Ρ. Φακιωλά, Καθηγητή ΕΜΠ. 

ββ) Α. Εμμανουήλ, Καθηγήτρια ΑΒΣΠ, με αναπληρώτριά 
της τη Λ. Νικολάου, Αν. Καθηγήτρια ΑΒΣΠ. 

γγ) Μ. Καρανδεινό, Καθηγητή ΑΓΣΑ, με αναπληρωτή του 
τον Ε. Οικονομίδη, Επικ. Καθηγητή ΑΓΣΑ. 

δδ) Ν. Κουμούτσο, Καθηγητή ΕΜΠ, με αναπληρωτή του το 
Γ. Κοντορούπη, Λέκτορα ΕΜΠ. 

εε) Π. λουκάκη, Καθηγητή ΔΠΘ, με αναπληρώτριά του τη Β. 
Σωτηριάδου, Δρ. Χωροταξίας. 

ζζ) Κ. Μαυριά, Καθηγητή ΔΠΘ, με αναπληρωτή του τον Κ. 
Ρέμελη, Λέκτορα ΔΠΘ. 

ηη) I. Στράγγα, Καθηγητή ΔΠΘ, με αναπληρωτή του το Γ. 
Μαραγκό, Δρ. Φιλοσοφίας των Επιστημών. 

θθ) Κ. Οικονομίδη, Αν. Καθηγητή ΠΑΣΠΕ, με αναπληρώ- 
τριά του τήν Ε. Λαγάνη, Ειδική Επιστήμονα ΔΠΘ. 

ιι) Α. Σιδερίδη, Αν. Καθηγητή ΑΓΣΑ, με αναπληρωτή του τον 
Π. Σολδάτο, Λέκτορα ΑΓΣΑ. 

κκ) Ο. Χρυσαφίνου, Επικ. Καθηγήτρια Παν/μίου Αθηνών, με 
αναπληρώτριά της την Ζ. Γεωργαντά, Επικ. Καθηγήτρια Παν. 
Αθηνών. 

ειδικούς επιστήμονες στα γνωστικά πεδία της Πολιτικής, Οι¬ 
κονομικής, Νομικής Επιστήμης, της Κοινωνιολογίας, της Ιστο¬ 
ρίας της Φιλοσοφίας, της Χωροταξίας και Περιφερειακής Ανά¬ 
πτυξης, του Περιβάλλοντος, της Στατιστικής και της θεωρίας 
των Πιθανοτήτων, της Ενεργειακής Πολιτικής και Ανάπτυξης, 
του Διεθνούς Δικαίου, της Διοικητικής Επιστήμης, της Διπλωμα¬ 
τικής Ιστορίας και της Πληροφορικής. 

2. Ειδικό Εισηγητή επί θεμάτων διαδικασίας, με ψήφο, την 
Άννα Πασχαλίδου, υπεύθυνη του Τμήματος Πρακτικής Εκπαί¬ 
δευσης της ΕΣΔΔ. Η αποζημίωσή της είναι όμοια με αυτή των 
μελών της ΚΕΕ, σύμφωνα με την απόφαση αριθμ. ΔΙΕΚ/Η11- 
2/1/14311/14.11.85 (ΦΕΚ 736/Β/85), όπως συμπληρώ¬ 
θηκε τη ΔΙΕΚ/Η11-2/240/10105/23.12.86 (ΦΕΚ 943/Β/ 
86 ). 

3. Γραμματέα της ΚΕΕ ορίζουμε τη Β. Ορφανίδου, μόνιμη 
υπάλληλο με βαθμό Γ' της ΕΣΔΔ, με αναπληρώτριά της τη Β. 
Βλάχου, μόνιμη υπάλληλο με βαθμό Γ' της ΕΣΔΔ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουλίου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 


Αριθ. Α3β/οικ. 12914 (2) 

Ίδρυση κλινικών στο Τμήμα Ιατρικής της Σχολής Επιστημών 
Υγείας του Παν/μίου Πατρών και εγκατάσταση και λειτουρ¬ 
γία αυτών στο Περιφερειακό Παν/κό Γεν. Νοσ/μείο Πάτρας. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 παρ. 1 του Ν. 1397/83 
«Εθνικό Σύστημα Υγείας» (ΦΕΚ 143Α’/83). 


2. Τη γνώμη του Τμήματος Ιατρικής της Σχολής Επιστημών 

Υγείας του Πανεπιστημίου Πατρών, συνεδρίαση Νο 103/ 
10.5.88. · 

3. Την πρόταση του Κεντρικού Συμβούλιου Υγείας (ΚΕ.Σ.Υ.), 
όπως διατυπώνεται στη 16γ απόφαση της 55ης/26.5.88 ολο- 
μέλειάς του, αποφασίζουμε: 

Άρθρο μόνο. 

- 1. Ιδρύονται στο τμήμα Ιατρικής της Σχολής Επιστημών 
Υγείας του Πανεπιστημίου Πατρών και εγκαθίστανται στο Περι¬ 
φερειακό Πανεπιστημιακό Γενικό Νοσοκομείο Πάτρας, στους 
αντίστοιχους τομείς της Ιατρικής του υπηρεσίας οι παρακάτω 
κλινικές και ειδικές μονάδες: 

Α. ΠΑΘΟΛΟΓΙΚΟΣ ΤΟΜΕΑΣ 

1. Δερματολογική, με τις παρακάτω ειδικές μονάδες: 

α. Φωτοθεραπείας - Φωτοχημειοθεραπείας 

β. Τριχολογίας και αλλεργιολογίας δέρματος 

γ. Μυκητιάσεων και σεξουαλικώς μεταδιδομένων νόσων 

δ. Ανοσοϊστοπαθολογίας 

ε. Παιδοδερματολογίας 

Β. ΧΕΙΡΟΥΡΓΙΚΟΣ ΤΟΜΕΑΣ 

1. Νευροχειρουργική, με τις παρακάτω ειδικές μονάδες: 
α. Κρανιοεγκεφαλικών κακώσεων 

β. Αγγειακής μικροχειρουργικής 
γ. Στερεοτακτικής 
ο. Εντατικής Θεραπείας 
ε. Πειραματικού Χειρουργείου 

2. Ουρολογική, με τις παρακάτω ειδικές μονάδες: 
α. Ουροδυναμικής 

β. Παιδο-ουρολογίας 

γ. Διερεύνησης σεξουαλικής δυσλειτουργίας 
δ. Υπογονιμότητος και μικροχειρουργικής 
ε. Εξωσωματικής διατήρησης νεφρών 
στ. Ενδοουρολογίας (ΕΑ5ΕΚ8, Υπέρηχοι, Υδραυλική Λιθο¬ 
τριψία) 

ζ. Εξωσωματικής λιθοτριψίας 
η. Πειραματικού χειρουργείου 

3. Ορθοπεδική με.τις παρακάτω ειδικές μονάδες: 
α, Παιδο-Ορθοπεδικής 

β. Χειρουργικής χειρός-μικροχειρουργικής 

γ. Αθλητιατρικής και αρθροσκοπήσεως 

δ. Σπονδυλικής στήλης 

ε. Μεταβολικών παθήσεων 

στ. Τραύματος 

ζ. Εντατικής Θεραπείας 

η. Πειραματικού Χειρουργείου 

4 . Ωτορινολαρυγγολογική, με τις παρακάτω ειδικές μονάδες: 
α. Ωτονευρολογίας, Νυσταγμογραφίας 

β. Ρινομετρίας 

Ϊ . Λογοθεραπείας 

. Αναισθησιολογίας και Εντατικής Παρακολούθησης, με τις 
παρακάτω ειδικές μονάδες: 

α. Γ ενικής και περιοχικής Αναισθησίας 
β. Μετεγχειρητικής ανάνηψης 
γ. Προεγχειρητικού ελέγχου 
δ. Εντατικής Παρακολούθησης 
ε. Ιατρείο Πόνου 

2. Οι παραπάνω κλινικές λειτουργούν στους αντίστοιχους το¬ 
μείς της Ιατρικής Υπηρεσίας, όπως προβλέπονται από τον Οργα¬ 
νισμό του Νοσοκομείου και στο πλαίσιο της συνολικής δύναμης 
κρεβατιών κάθε τομέα, που καθορίζεται με την Α3β/οικ. 
10638/19.7.88 κοινή απόφαση «Εγκατάσταση και λειτουργία 
Παν/κών κλινικών, εργ/ρίων και ειδικών μονάδων του τμήμα¬ 
τος Ιατρικής της Σχολής Επιστημών Υγείας του Παν/μίου Πα¬ 
τρών στο Περιφ. Πανεπ/κό Γεν. Νοσ/μείο Πάτρας» (ΦΕΚ 515/ 
Β/25.7.88). 

Οι κατά κλινική ιδρυόμενες και εγκαθιστάμενες μονάδες Εντα¬ 
τικής Θεραπείας, αναπτύσσονται και λειτουργούν σε ενιαίους χώ¬ 
ρους μαζί με τις ήδη εγκατεστημένες ομοειδείς μονάδες. 

Σε κάθε Πανεπιστημιακή κλινική λειτουργούν αντίστοιχα τα¬ 
κτικά εξωτερικά ιατρεία. ' 

3. Το ΔΕΠ που υπηρετεί στις παραπάνω Παν/κές κλινικές και 

ειδικές μονάδες υποχρεούται: 

α) σε υπηρεσία και στα τακτικά εξωτερικά Ιατρεία που οι μέρες 
και ώρες λειτουργίας τους καθορίζονται με απόφαση του Δ.Σ. του 
Νοσοκομείου, ύστερα από γνώμη της Επιστημονικής Επιτροπής 
αυτού, και 

β) σε εφημερία για την αντιμετώπιση εκτάκτων περιστατικών 
και παροχή επείγουσας περίθαλψης, σύμφωνα με όσα ισχύουν 
κάθε φορά για την εφημερία του Νοσοκομείου. 

4. Το προσωπικό που υπηρετεί στις Πανεπιστημιακές κλινικές 
που εγκαθίστανται και λειτουργούν στο Νοσοκομείο, συνεργάζε¬ 
ται με τα αντίστοιχα τμήματα της Ιατρικής Υπηρεσίας όλων των 
νοσηλευτικών ιδρυμάτων της υγειονομικής περιφέρειας για την 
ανάπτυξη και αναβάθμιση του επιπέδου παροχής υπηρεσιών 
Υγείας στο πλαίσιο της νοσηλευτικής, επιστημονικής και λειτουρ¬ 
γικής διασύνδεσής τους, σύμφωνα με τις διατάξεις του άρθρου 3 
του Οργανισμού του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Αυγούστου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝ. 8. ΚΟΙΝ. ΑΣΦ/ΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΙΑΝΝΗΣ ΦΛΩΡΟΣ ΓΙΩΡΓΟΣ ΠΑΠΑΝΔΡΕΟΥ 

- ♦- 

Αριθ. ΓΙα/οικ. 1774 (3) 

Χορήγηση οικονομικού βοηθήματος στην οικογένεια τού πολύτε¬ 
κνου Γεωργίου Αργυρού. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του ΝΔ 57/73 «περί λήψεως μέτρων κοινωνι¬ 
κής προστασίας των οικονομικώς αδυνάτων και καταργήσεως 
των διεπουσών τον θεσμόν της απορίας διατάξεων». 

2. Την αριθμ. Δ1α/οικ.7826/3.8.73 Υπουργική απόφαση 
«περί καθορισμού προϋποθέσεων και κριτηρίων κατά γενικάς κα¬ 
τηγορίας, ως και της διαδικασίας υπαγωγής των δεομένων κοι¬ 
νωνικής προστασίας εις τα εφαρμοζόμενα εκάστοτε προγράμ¬ 
ματα προστασίας οικονομικώς αδυνάτων». 

3. Την αριθμ. Δ1α/102/4.1.74 κοινή Υπουργική απόφαση 
«περί κινήσεως λογαριασμού Πρώτων Κοινωνικών Βοηθειών». 

4. Την αριθμ. Γ1α/οικ.842/19.4.88 κοινή Υπουργική από¬ 
φαση «περί διαθέσεως πιστώσεων για την περίθαλψη των από το 
εξωτερικό ομογενών και επαναπατριζομένων Ελλήνων καθώς 
και γηγενών που περιέρχονται, συνεπεία εκτάκτου γεγονότος σε 
κατάσταση ανάγκης». 

5. Την αριθμ. 471/7.7.88 απόφαση του Πρωθυπουργού και 
Υπουργού Υγείας, Πρόνοιας και Κοιν. Ασφαλίσεων «ανάθεση αρ¬ 
μοδιοτήτων στους Υφυπουργούς Υγείας, Πρόνοιας και Κοινωνι¬ 
κών Ασφαλίσεων». 

6. Το αριθ. 179939/23.6.88 έγγραφο της Δ/νσης Κοιν. 
Πρόνοιας Νομαρχίας Πειραιά με τη συνημμένη σ’ αυτό από 
4.3.88 έκθεση κοινωνικής έρευνας και το από 23.6.88 ενημερω¬ 
τικό σημείωμα της Κοινωνικής Λειτουργού, που αναφέρονται 
στην περίπτωση του Γεωργίου Αργυρού πατέρα έξι (6) ανηλίκων 
παιδιών, που δημιουργήθηκε από δυσκολία να εξοφλήσει υποχρε¬ 
ώσεις εκ της αγοράς αυτοκινήτου μετά τη χορήγηση σ’ αυτόν 
αδείας κυκλοφορίας ΤΑΞΙ σε συνδυασμό για τις στεγαστικές ανά¬ 
γκες της πολύτεκνης οικογένειάς του. 

7. Την 6474/30.6.88 απόφαση του Πρωθυπουργού και του 
Υπουργού Οικ/κών (ΦΕΚ 451/Β/88), αποφασίζουμε: 

1. Εγκρίνουμε την κατ’ εξαίρεση χορήγηση έκτακτου οικονο¬ 
μικού βοηθήματος διακοσίων χιλιάδων (200.000) δραχμών, πέ¬ 
ραν του προβλεπόμενου από τη σχετική (4) στην οικογένεια του 
Γεωργίου Αργυρού, προκειμένου να διευκολυνθεί στην αντιμετώ¬ 
πιση των αναγκών της πολύτεκνης οικογένειάς του, που αναφέ- 
ρονται στο (6) σχετικό. 


2. Η παραπάνω δαπάνη θα βαρύνει τις πιστώσεις του λογα¬ 
ριασμού Πρώτων Κοινωνικών Βοηθειών της Νομαρχίας Πει¬ 
ραιά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΗΛ..ΠΑΠΑΗΛΙΑΣ ΧΡ. ΟΙΚΟΝΟΜΟΥ 

- ♦- 

Αριθ. Α3Β/Φ15α/10759 (4) 

Αύξηση του νοσηλίου που καταβάλλει ο ΟΓΑ στα Νοσοκομεία και 

τις ιδιωτικές κλινικές. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 7 του Ν 4169/61 όπως τροπο¬ 
ποιήθηκε και συμπληρώθηκε με τις διατάξεις του άρθρου 7 του 
Ν. 1390/73 και του άρθρου 13 του Ν. 1140/81. 

2. Την αριθμ. 934/15.1.88 απόφαση της Επιτροπής τιμών 
και εισοδημάτων. 

3. Το αριθμ. 51818/5.7.88 έγγραφο του ΟΓΑ με το οποίο 
μας διαβιβάστηκε η 169/27.6.88 απόφαση του Διοικητικού 
Συμβουλίου του ΟΓΑ με την οποία προτείνεται η αύξηση κατά 
20% του νοσηλίου που καταβάλλει ο ΟΓΑ- στα Νοσοκομεία και 
τις ιδιωτικές κλινικές, αποφασίζουμε: 

1. Εγκρίνουμε την αύξηση κατά 20% του ημερήσιου νοσηλίου 
που καταβάλλει ο ΟΓΑ στα Νοσοκομεία - και τις ιδιωτικές κλινι¬ 
κές με βάση την αριθμ. Α3γ/Φ15/3608/19.3.85 ΦΕΚ 235 
τ.Β' 29.4.85 Υπουρ. Απόφ., όπως τροποποιήθηκε και συμπλη¬ 
ρώθηκε με τις Α3γ/Φ15α/7286/17.6.85 ΦΕΚ 424 τ.Β·/85, 
Α3γ/Φ15α/8572/9.7.85, ΦΕΚ 446 τ.Β’ 85, 400/828/ 
11.6.85 ΦΕΚ 382/85 τ.Β’, Α3γ/Φ15α/16995/19.12.85, 
ΦΕΚ 14 τ. Β'/86, Α3γ/Φΐ5α/1Ό.069/9.6.1986 ΦΕΚ 
418 τ. Β’/86, Α3γ/<ρ15α/17524/23.12.1986 ΦΕΚ 62 
τ.Β’/87, Α3γ/Φ15α/Ϊ452/16.3.87, ΦΕΚ 213/87 τ.Β', 
Α3γ/Φ15α/9154/9.7.87 ΦΕΚ 415 τ.Β'/87 όμοιες αποφά¬ 
σεις. 

2. Τα ποσά που διαμορφώνονται με την πιο πάνω αύξηση 
στρογγυλοποιούνται στην επόμενη δεκάδα εφόσον μετά την προ- 
σαύξηση προκύπτουν μονάδες (π.χ. οι μονάδες από 1 έως 9 
στρογγυλοποιούνται στο δέκα). 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Π απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Αυγούστου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
—4 1 — " 

Αριθ. Δ4/479 (5) 

Ίδρυση και λειτουργία Α’ τάξης λυκείου στο Γυμνάσιο Ψωφίδας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 του Ν. 1566/85 «για τη δομή 
και λειτουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις». 

2. Την Υπουργική απόφαση Δ4/385/29.4.86 (ΦΕΚ 318- 

Β/9.5.86) «Ρύθμιση λεπτομερειών εφαρμογής άρθρου 59 του Ν. 
1566/85». ί 

3. Την αριθμ. Η/4812/14.7.88 (ΦΕΚ 498 τ.Β·/1988) 
κοινή απόφαση του Πρωθυπουργού και του Υπουργού Εθν. Παι¬ 
δείας & Θρησκευμάτων για τις αρμοδιότητες Υφυπουργών 
ΥΠ.Ε.Π.Θ. 

4. Την αριθμ. 5/31.5.1988 γνωμοδότηση του νομαρχιακού 

συμβουλίου Αχαΐας, αποφασίζουμε: 

Ιδρύουμε από το σχολικό έτος 1988-1989 Α' τάξη λυκείου 
στην κοινότητα Ψωφίδας Αχαΐας προσαρτημένη στο γυμνάσιο 
Ψωφίδας με την προϋπόθεση ότι θα εξασφαλιστεί η στέγασή της. 

Την ευθύνη γία τη λειτουργία της εν λόγω τάξης έχει ο διευθυ¬ 
ντής του γυμνασίου στο οποίο αυτή προσαρτάται. 

Οι τίτλοι σπουδών της τάξης αυτής (αποδεικτικά, απολυτήρια 
κ.λπ.) θα εκδίδόνται από το γυμνάσιο Ψωφίδας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1988 

Η ΥΦΥΠΟΥΡΓΟΣ 

ΡΟΥΛΑ ΚΑΚΛΑΜΑΝΑΚΗ 
-♦- 

Αριθ. Α4/478 (6) 

Ίδρυση και λειτουργία Γ' τάξης λυκείου στο Γυμνάσιο Ορμύλιας. 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 του Ν. 1566/85 «για τη δομή 
και λειτουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις». 

2. Την Υπουργική απόφαση Δ4/385/29.4.86 (ΦΕΚ 318- 
Β/9.5.86) «Ρύθμιση λεπτομερειών εφαρμογής άρθρου 59 του Ν. 
1566/85». 

3. Την αριθμ. Η/4812/14.7.88 (ΦΕΚ 498 τ.Β'/1988) 
κοινή απόφαση του Πρωθυπουργού και του Υπουργού Εθν. Παι¬ 
δείας & Θρησκευμάτων για τις αρμοδιότητες Υφυπουργών 
ΥΠ.Ε.Π.Θ. 

4. Την αρ. 1/8.1.88 γνωμοδότηση του νομαρχιακού συμβου¬ 
λίου Χαλκιδικής, αποφασίζουμε: 

Ιδρύουμε από το σχολικό έτος 1988-1989 Γ’ τάξη λυκείου 
στην κοινότητα Ορμύλιας Χαλκιδικής προσαρτημένη στο γυμνά-' 
σιο Ορμύλιας με την προϋπόθεση ότι θα εξασφαλιστεί η στέγασή 

της· 

Την ευθύνη για τη λειτουργία της εν λόγω τάξης έχει ο διευθυ¬ 
ντής του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτή¬ 
ρια κ.λπ.) θα εκδίδόνται από το γυμνάσιο Ορμύλιας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1988 

Η ΥΦΥΠΟΥΡΓΟΣ 

ΡΟΥΛΑ ΚΑΚΛΑΜΑΝΑΚΗ 
-♦- 

Αριθ. Α4/480 (7) 

Ίδρυση και λειτουργία Α' και Β' τάξεων λυκείου στο Γυμνάσιο 

Παραλίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 του Ν. 1566/85 «για τη δομή 
και λειτουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις». 

2. Την Υπουργική απόφαση Δ4/385/29.4.86 (ΦΕΚ 318- 
Β/9.5.86) «Ρύθμιση λεπτομερειών εφαρμογής άρθρου 59 του Ν. 
1566/85». 

3. Την αριθμ. Η/4812/14.7.88 (ΦΕΚ 498 τ.Β’/1988) 
κοινή απόφαση του Πρωθυπουργού και του Υπουργού Εθν. Παι¬ 
δείας & Θρησκευμάτων για τις αρμοδιότητες Υφυπουργών 
ΥΠ.Ε.Π.Θ. 

4. Την αρ. 5/31.5.1988 γνωμοδότηση του νομαρχιακού 
συμβουλίου Αχαΐας, αποφασίζουμε: 

Ιδρύουμε από το σχολικό έτος 1988-1989 Α' και Β' τάξεις λυ¬ 
κείου στην κοινότητα Παραλίας Αχαΐας προσαρτημένες στο γυ¬ 
μνάσιο Παραλίας με την προϋπόθεση ότι θα εξασφαλιστεί η στέ¬ 


γασή τους. · 

Την ευθύνη για τη λειτουργία των εν λόγω τάξεων έχει ο διευ¬ 
θυντής του γυμνασίου στο οποίο αυτές προσαρτώνται. 

Οι τίτλοι σπουδών των τάξεων αυτών (αποδεικτικά, απολυτή¬ 
ρια κ.λπ.) θα εκδίδόνται από το γυμνάσιο Παραλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1988 

Η ΥΦΥΠΟΥΡΓΟΣ 

ΡΟΥΛΑ ΚΑΚΛΑΜΑΝΑΚΗ 
-^- 

Αριθ. 22509 (8) 

Ανασυγκρότηση του Ανώτατου Συμβουλίου Επίλυσης Αθλητι¬ 
κών Διαφορών (ΑΣΕΑΔ). 

Ο ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυσ.τάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 75/75 «περί Οργανώσεως του Εξωσχολικού Αθλη¬ 
τισμού και ρυθμίσεως συναφών θεμάτων» σε συνδυασμό με τις 
διατάξεις του Π.Δ. 923/80 «περί ρυθμίσεως θεμάτων οργανώ¬ 
σεως και λειτουργίας του Ανωτάτου Συμβουλίου Επιλύσεως 
Αθλητικών Διαφορών (ΑΣΕΑΔ). 

γ) Του Ν. 423/76 «περί Γυμναστηρίων και ρυθμίσεως θεμά¬ 
των αφορώντων εις τον εξωσχολικόν αθλητισμόν». 

δ) Του Ν. 1070/80 «περί λήψεως μέτρων αναπτύξεως του 
αθλητισμού και ρυθμίσεως συναφών θεμάτων». 

ε) Του Ν. 1232/82 «περί επαναφοράς σε ισχύ, τροποποίηση 
και συμπλήρωση των διατάξεων του Ν. 4352/64» και άλλες 
διατάξεις. 

στ) Του Π.Δ. 77/85 «Οργανισμός της Γενικής Γραμματείας 
Αθλητισμού». 

ζ) Του Ν. 1558/85 «Κυβέρνηση και Κυβερνητικά Όργανα», 
η) Του Ν. 1578/85 «Κύρωση του Κώδικα κατάστασης των 
δικαστικών λειτουργών και άλλες διατάξεις». 

2. Την αρ. Α.5257/26.4.82 απόφαση του Υπουργού Προε¬ 
δρίας Κυβερνήσεως περί αναμορφώσεως Συλλογικών Οργάνων 
Γνωμοδοτικής και Αποφασιστικής αρμοδιότητας του Υπουργείου 
Προεδρίας Κυβερνήσεως». 

3. Το έγγραφο αρ. 8420/18.8.88 του Πρωτοδικείου Αθηνών 
Τμήμα Διοικητικό. 

4. Το έγγραφο αρ. 4091/16.8.88 του Εφετείου Αθηνών 
Τμήματος Γραμματείας. 

5. Την αρ. Υ. 596/29.6.1988 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Πολιτι¬ 
σμού». 

6. Την ανάγκη ανασυγκρότησης του Ανώτατου Συμβουλίου 
Επίλυσης Αθλητικών Διαφορών (Α.Σ.Ε.Α.Δ.) λόγω λήξης της 
θητείας του ανωτέρω Συμβουλίου ι<6υ είχε ανασυγκροτηθεί με 
την αρ.· ΣΤ/23950/17.9.87 απόφαση του Υφυπουργού Πολιτι¬ 
σμού, αποφασίζουμε: 

Ανασυγκροτείται το Ανώτατο Συμβούλιο Επιλύσεως Αθλητι¬ 
κών Διαφορών (Α.Σ.Ε.Α.Δ.) από τους: 

1. ΙΩΑΝΝΗ ΑΝΔΡΕΟΠΟΥΛΗ, Εφέτη 

2. ΣΤΑΥΡΟ ΚΟΥΤΕΛΙΔΑΚΗ, Εφέτη 

3. ΓΕΩΡΓΙΟ ΚΑΠΠΟ, Εφέτη 

4. ΚΩΝΣΤΑΝΤΙΝΟ ΝΤΟΒΑ, Εφέτη 

5. ΚΩΝΣΤΑΝΤΙΝΟ ΒΑΛΜΑΝΤΩΝΗ, Εφέτη 

6. ΧΡΗΣΤΟ ΜΑΥΡΟΓΕΝΗ, Εφέτη 

7. ΑΝΑΣΤΑΣΙΟ ΠΡΑΣΣΟ, Εφέτη 

8. ΦΩΤΙΟ ΚΑΥΜΑΝΑΚΗ, Πρόεδρο Πρωτ/κών 

9. ΜΙΧΑΗΛ ΔΕΤΣΗ, Πρόεδρο Πρωτ/κών 

10. ΕΛΕΥΘΕΡΙΟ ΡΟΪΔΗ, Πρωτόδικη 

11. ΓΕΩΡΓΙΟ ΚΟΚΚΟΡΗ, Πρωτόδικη 

12. ΑΝΔΡΕΑ ΤΣΟΥΔΕΡΟ, Νομικό 

13. ΚΩΝΣΤΑΝΤΙΝΟ ΛΟΥΚΟΠΟΥΛΟ, Νομικό 

14. ΒΑΣΙΛΕΙΟ ΔΗΜΑΚΟΠΟΥΛΟ, Νομικό 

15. ΑΝΔΡΕΑ ΚΟΤΣΙΦΑ, Νομικό 

Ως Πρόεδρος του Συμβουλίου ορίζεται ο ΙΩΑΝΝΗΣ ΑΝΔΡΕ- 
ΟΠΟΤΛΗΣ. 

Ως Α' και Β' Αντιπρόεδροι του Συμβουλίου ορίζονται αντί¬ 
στοιχα οι: α) ΣΤΑΥΡΟΣ ΚΟΥΤΕΛΙΔΑΚΗΣ και β) ΓΕΩΡΓΙΟΣ 
ΚΑΠΠΟΣ. ' 

Γραμματείας του Συμβουλίου ορίζονται οι μόνιμοι υπάλληλοι 
της Γενικής Γραμματείας Αθλητισμού: 

1. ΔΗΜΗΤΡΙΟΣ ΓΚΙΚΑΣ 

2. ΚΩΝΣΤΑΝΤΙΝΟΣ ΒΑΛΕΡΓΑΚΗΣ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Αυγούστου 1988 

Ο ΑΝΑΠΛ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 
—-♦- 

Αριθ. 59388/3363 (9) 

Τρόπος, όργανα και διαδικασία επιβολής και είσπραξης των διοι¬ 
κητικών προστίμων του άρθρου 30 του ν. 1650/1986. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΚΩΝ, ΓΕΩΡΓΙΑΣ, 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ, 
ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ, 
ΒΙΟΜ/ΝΙΑΣ, ΕΝΕΡΓΕΙΑΣ & ΤΕΧΝ/ΓΙΑΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 30 παράγρ. 3, 4 και 7 του ν. 
1650/1986 «Για την προστασία του Περιβάλλοντος» (ΦΕΚ 
160/Α/1986) όπως η παράγραφος 3 αυτού αντικαταστάθ.ηκε 
με την διάταξη του άρθρου 3 της υπ’ αριθ. 19/1 Πράξης του 
Υπουργικού Συμβουλίου της 19.1.1988 (ΦΕΚ 11/Α/1988) 
που κυρώθηκε μετονυπ’ αριθ. Υ. 1788/88 (ΦΕΚ 131/Α/88). 

β) Την αριθ. 6474/30.6.88 απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΙυΚ 451/Β/88), αποφασίζουμε 

Άρθρο 1 

1. Η διαπίστωση της πρόκλησης ρύπανσης ή άλλης υποβάθμι- 
σης του περιβάλλοντος ή της παράβασης των διατάξεων του ν. 
1650/1986 ή των κατ’ εξουσιοδότηση αυτού εκδιδομένων δια¬ 
ταγμάτων, υπουργικών αποφάσεων ή νομαρχιακών αποφάσεων 
γίνεται με αυτοψία που διενεργούν είτε ή κατά το άρθρο 6 πα¬ 
ράγρ. 1 του ν. 1650/86 υπηρεσία, είτε η κατά την παράγρ. 2 
του ίδιου άρθρου αρχή είτε τέλος τα κατά το άρθρο 26 του ίδιου 
νόμου Κλιμάκια Ελέγχου Ποιότητας Περιβάλλοντος. 

Μετά τη διενέργεια της αυτοψίας συντάσσεται επί τόπου σχε¬ 
τική έκθεση. Σ’ αυτήν αναφέρονται όλα τα αναγκαία για τον κα¬ 
θορισμό της ταυτότητας της συγκεκριμένης παράβασης στοιχεία 
και ιδίως το είδος της παράβασης, η χρονολογία διαπίστωσής 
της και ο φορέας (φυσικό ή νομικό πρόσωπο) που ευθύνεται γι’ 
αυτή. Ειδικότερα προκειμένου για ρύπανση ή άλλη υποβάθμιση 
του περιβάλλοντος, αναφέρονται το περιστατικό ρύπανσης ή υπο- 
βάθμισης του περιβάλλοντος, η έκταση και οι άμεσες τουλάχι¬ 
στον επιπτώσεις του, ο χρόνος και οι συνθήκες κάτω από τις 
οποίες εκδηλώθηκε και κάθε άλλη διαθέσιμη και χρήσιμη πληρο¬ 
φορία. Η έκθεση αυτή υπογράφεται από τον υπάλληλο ή τους 
υπαλλήλους που διενεργούν την αυτοψία και αποτελεί τη βεβαί¬ 
ωση της παράβασης. 

Η έκθεση αυτή με την κατά το άρθρο 30 παράγρ. 1 του ν. 
1650/1986 εισήγηση για επιβολή, ως διοικητικής κύρωσης, 
προστίμου στην συγκεκριμένη παράβαση, διαβιβάζεται στον αρ¬ 
μόδιο νομάρχη. 

2. Σε περίπτωση εξαιρετικά σοβαρής ρύπανσης κατά το άρθρο 
30 παράγρ. 1 του ν. 1650/1986, ο Νομάρχης διαβιβάζει την 
έκθεση, την εισήγηση και ολόκληρο τον φάκελλο της συγκεκριμέ¬ 
νης υπόθεσης στον Υπουργό Περιβάλλοντος, Χωροταξίας και 
Δημοσίων Έργων για την επιβολή του προστίμου. 

3. Αντίγραφο της έκθεσης επιδίδεται στον παραβάτη ή τοιχο- 


κολλείται στο χώρο όπου αναπτύσσει τη δραστηριότητά του. Σε 
περίπτωση τοιχοκόλλησης συντάσσεται σχετική πράξη στη συνέ¬ 
χεια του κειμένου της έκθεσης, σημειώνεται η χρονολογία της 
τοιχοκόλλησης και υπογράφεται από τον ή τους υπαλλήλους που 
έκαναν την αυτοψία. 

Στην έκθεση περιλαμβάνεται επίσης κλήση προς τον παρα¬ 
βάτη να υποβάλλει τις απόψεις του, προφορικά με αυτοπρόσωπη 
εμφάνιση ή εγγράφως με σύνταξη και υποβολή υπομνήματος, 
μέσα στις προθεσμίες που προβλέπονται για τον σκοπό αυτό στο 
άρθρο 30 παράγρ. 4 του ν. 1650/1986. Κατά την προβολή των 
άπόψεών του, ο παραβάτης έχει την ευχέρεια να προσκομίσει 
κάθε στοιχείο που μπορεί να ανατρέψει την σε βάρος του έκθεση. 
Στην περίπτωση όμως που οι ισχυρισμοί του είναι αβάσιμοι, ανα¬ 
ληθείς ή ανεπαρκείς ο οικείος νομάρχης ή σε περίπτωση παραπο¬ 
μπής της υπόθεσης, σύμφωνα με όσα ορίζονται στην προηγού¬ 
μενη παράγραφο 2, στον Υπουργό Περιβάλλοντος, Χωροταξίας 
και Δημοσίων Έργων, οι περισσότεροι συναρμόδιοι Υπουργοί με 
αιτιολογημένη απόφασή τους επιβάλλουν το προβλεπόμενο, κατά 
περίπτωση, από τις διατάξεις του άρθρου 30 παράγρ. 1 ή 2 του ν. 
1650/1986 πρόστιμο. 

Άρθρο 2 

Τα πρόστιμα που επιβάλλονται σύμφωνα με το άρθρο 30 του ν. 
1650/1986 αποτελούν έσοδα των Οργανισμών Τοπικής Αυτο¬ 
διοίκησης (Ο.Τ.Α.) της περιοχής όπου προκλήθηκε η παράβαση 
και εισπράττονται σύμφωνα με τις διατάξεις του Κώδικα Εισπρά- 
ξεως Δημοσίων Εσόδων. 

Η καταλογιστική απόφαση για την επιβολή προστίμων που εκ- 
δίδεται, σύμφωνα με τις διατάξεις του άρθρου 30 του ν. 1650/ 
1986, διαβιβάζεται προς βεβαίωση και είσπραξη, προκειμένου 
για ΟΤΑ που έχουν δική τους ταμιακή διαχείριση, στην ταμιακή 
υπηρεσία αυτών, προκειμένου για ΟΤΑ που δεν έχουν δική τους 
ταμιακή υπηρεσία, στο αρμόδιο Δημόσιο Ταμείο μέσω του οποίου 
ασκείται η ταμιακή διαχείρισή τους. 

Άρθρο 3 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Αυγούστου 1988 


ΟΙ ΥΠΟΥΡΓΟΙ 


ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 

ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΓΙΑΝΝΗΣ ΦΛΩΡΟΣ 


ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ ΒΙΟΜ/ΝΙΑΣ, ΕΝΕΡΓ. & ΤΕΧΝ/ΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ ΑΝΑΣΤΑΣΙΟΣ ΠΕΠΟΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-—♦- 

Αριθ. 6273 (10) 

Διαπίστωση αριθμού προσωρινών θέσεων στη Δ/νση εγγ. Βελτι¬ 
ώσεων Ν. Έβρου 

Ο ΝΟΜΑΡΧΗΣ ΕΒΡΟΥ 


Έχοντας υπόψη: 

1. Την αριθ. ΔΙΠΙΔ/Φ42/24/11440/31.12.86 κοινή 
Υπουργική απόφαση άρθρο 1 παρ. 4 «Ρύθμιση θεμάτων Προσω¬ 
πικού ιδιωτικού δικαίου» που κυρώθηκε με τον Ν· 1735/87 άρ¬ 
θρο 25 και συμπληρώθηκε με την αριθμ. ΔΙΠΙΔ/Φ42/63/ 
11056/ 31.12.1987 (ΦΕΚ 781/31.12.87 τ.Β) κοινή Υπουρ¬ 
γική απόφαση. 

2. Το αριθμ. 3/84 Π.Δ. (ΦΕΚ 3 τ.Α/84) «μεταβίβαση αρμο¬ 
διοτήτων στους Νομάρχες σε θέματα κατάστασης προσωπικού 
ιδιωτικού δικαίου». 

3. Γην αριθμ. 5699/28.7.88 απόφασή μας για την κατάταξη 
Προσωπικού Ιδιωτικού δικαίου σε προσωρινές θέσεις αορίστου 
χρόνου, αποφασίζουμε: 

Διαπιστώνουμε τον αριθμό των προσωρινών θέσεων ιδιωτικού 
δικαίου αορίστου χρόνου που συστάθηκαν με την παραπάνω από¬ 
φασή μας κατά ειδικότητα, δηλαδή: 

Ειδικότητα: Καθαρίστρια. Θέσεις: 1. 

Καραγιαννίδού Ζωή σύζ. Στυλιανού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αλεξανδρούπολη, 19 Αυγούστου 1988 

Ο Νομάρχης 
α.α. 

Α. ΑΝΑΣΤΑΣΟΠΟΤΑΟΣ 

-♦- 

Αριθ. ΑΓ 8533 (11) 

Σύσταση ίδιου νομικού προσώπου με το όνομα «ΠΝΕΥΜΑΤΙΚΟ 
ΚΕΝΤΡΟ ΔΗΜΟΤ ΤΥΧΕΡΟΥ» του Νομού Έβρου 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85). 

2. Την αριθ. 20530/εγκ. 15/31.3.1987 εγκύκλιο του 
Υπουργείου Εσωτερικών. 

3. Την αριθ. 36/88 απόφαση του Δημοτικού Συμβουλίου Τυ¬ 
χερού, αποφασίζουμε: 

1. Συστήνουμε ίδιο Νομικό Πρόσωπο με το όνομα «ΠΝΕΥ¬ 
ΜΑΤΙΚΟ ΚΕΝΤΡΟ ΔΗΜΟΥ ΤΥΧΕΡΟΥ» στο Δήμο Τυχερού 
του Νομού Έβρου. 

2. Σκοπός του Νομικού Προσώπου είναι η δημιουργία και 
ανάπτυξη κάθε μορφής πνευματικής και γενικά πολιτιστικής δρα¬ 
στηριότητας στην περιοχή του Δήμου Τυχερού. 

Ενδεικτικά αναφέρονται οι παρακάτω δραστηριότητες, 
α) Πραγματοποίηση διαλέξεων, ελευθέρων συζητήσεων και 
πολιτιστικών εκδηλώσεων, 
β) Δημιουργία πινακοθήκης, 
γ) Δημιουργία θεατρικής ομάδας, 
δ) Δημιουργία Ομίλου Λαϊκών και Κλασσικών Χορών, 
ε) Δημιουργία Χορωδίας (Φωνητική - Μουσική), 
στ) Φιλαρμονική. 

ζ) Διοργάνωση Κινηματογραφικών Προβολών ποιότητας, 
η) Διοργάνωση εκθέσεων ζωγραφικής, γλυπτικής, χαρακτι¬ 
κής και διακόσμησης. 

3. Πόροι αυτού είναι: 

α) Η ετήσια επιχορήγηση του Δήμου που ανέρχεται σε ποσοστό 
ένα στα εκατό (1%) επί των τακτικών εσόδων του Δήμου, 
β) Κάθε παροχή του Κράτους ή άλλη νόμιμη πρόσοδος, 
γ) Κάθε φύσης συνδρομές, εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων υπό του Νο¬ 
μικού Προσώπου πραγμάτων ή υπηρεσιών, 
ε) Πρόσοδοι από την περιουσία του. 

4. Η περιουσία του Νομικού Προσώπου αποτελείται από το 
παντοειδές υλικό που θα διατεθεί σ’ αυτό από το Δήμο για την εκ¬ 
πλήρωση του σκοπού του. 

5. Το συνιστώμενο Νομικό Πρόσωπο θα στεγάζεται στο Πολι¬ 
τιστικό Κέντρο του Δήμου Τυχερού. 

6. Διοίκηση του Πνευματικού Κέντρου. 

Το συνιστώμενο Νομικό Πρόσωπο για την καλύτερη εκπλή¬ 
ρωση του σκοπού του διοικείται από εννεαμελές Διοικητικό Συμ¬ 
βούλιο που αποτελείται από τον Δήμαρχο, ως Πρόεδρο, τρεις (3) 
Δημοτικούς Συμβούλους και πέντε (5) Δημότες. 

Το Διοικητικό Συμβούλιο ακολουθεί τη θητεία του Δημοτικού 
Συμβουλίου. Στην αρχή κάθε διετίας το Διοικητικό Συμβούλιο 
εκλέγει τον Αντιπρόεδρο, το Γραμματέα και τον Έφορό του. 

7. Το Νομικό Πρόσωπο εκπροσωπείται ενώπιον των Δικαστη¬ 
ρίων και κάθε Αρχής από τον Πρόεδρό του και αν αυτός κωλύεται 
ή απουσιάζει από τον Αντιπρόεδρο. 


Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αλεξ/πολη, 16 Αυγούστου 1988 

Ο Νομαρχών Δ/ντής 
ΑΝ. ΑΝΑΣΤΑΣΟΠΟΥΛΟΣ 

-♦- 

Αριθ. ΕΣ. 22232 (12) 

Τροποποίηση της ΕΣ. 11157/29.4.85 απόφαση Νομάρχη Ιω- 
αννίνων που αφορά στη σύσταση ίδιου νομικού προσωπικού με 
το όνομα «2ο Κέντρο Ανοικτής Προστασίας Υπερηλίκων Ιω- 
αννίνων» στο Δήμο Ιωαννίνων» του Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτι¬ 
κού Κώδικα (Π.Δ. 76/85). 

2. Την 242/1988 απόφαση του Δηιχοτικού Συμβουλίου του 
Δήμου Ιωαννιτών Νομού Ιωαννίνων με την οποία διευρύνεται το 
Διοικητικό Συμβούλιο του 2ου ΚΑΠΗ Ιωαννίνων σε επταμελές 
με τη συμμετοχή σ’ αυτό ενός αιρετού μέλους εκπροσώπου των 
εργαζομένων και ενός εκπροσώπου που ορίζουν οι τοπικοί σύλλο¬ 
γοι των συνταξιούχων, αποφασίζουμε: 

Τροποποιούμε την ΕΣ.11157/29.4.85 απόφασή μας ως κα¬ 
τωτέρω: 

Η παράγραφος 4 της ανωτέρω απόφασής μας αντικαθίσταται 
ως εξής: 

Το νομικό πρόσωπο διοικείται από επταμελές διοικητικό συμ¬ 
βούλιο που αποτελείται από τους: 

α)’ Δήμαρχο ή Αντιδήμαρχο που ορίζει ο Δήμαρχος, ως Πρόε¬ 
δρο. 

β) Ένα δημοτικό σύμβουλο που ορίζεται με απόφαση του Δη¬ 
μοτικού Συμβουλίου. 

γ) Ένα αιρετό μέλος του νομικού προσώπου, που εκλέγεται 
ανάμεσα στα μέλη του, από αυτά. 

δ) Μια κοινωνική λειτουργό υπάλληλο του Υπουργείου Υγείας 
και Πρόνοιας που ορίζεται από το Υπουργείο αυτό. 

ε) Ένα δημότη που ορίζεται με απόφαση του δημοτικού συμ¬ 
βουλίου, ανάμεσα σε πρόσωπα που ασχολούνται με τα ανθρωπι¬ 
στικά επαγγέλματα, ύστερα από σχετική πρόταση του Δημάρχου. 

στ) Ένα αιρετό εκπρόσωπο των εργαζομένων στο Νομικό 
Πρόσωπο που εκλέγεται ανάμεσα στους εργαζομένους, από αυ¬ 
τούς. 

ζ) Έναν εκπρόσωπο των τοπικών Συλλόγων συνταξιούχων 
που εκλέγεται από κοινού από τους κατά τόπους Συλλόγους των 
Συνταξιούχων. 

Κατά τα λοιπά ισχύει η ανωτέρω απόφασή μας ως έχει. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 26 Αυγούστου 1988 

Ο Νομάρχης 
ΔΗΜ. ΟΙΚΟΝΟΜΟΥ 

-♦- 

Αριθ. Α 13430 (13) 

Διαπίστωση σύστασης προσωρινών θέσεων στο Αριστοτέλειο 
Παν/μιο Θεσ/νίκης. 

Ο ΠΡΥΤΑΝΗΣ ΤΟΥ Α.Π. ΘΕΣ/ΝΙΚΗΣ 

Με την αρ. πρ. Α 13430/26.8.88 πρυτανική απόφαση και 
σύμφωνα με την Υπ. απόφαση ΔΙΠΙΔ/Φ 42/24/11440/ 
31.12.86 (ΦΕΚ τ.Β' 921/31.12.86), το άρθρο 25 του 
Ν.1735/87 (ΦΕΚ. τ.Α' 195/11.11.87 και την Υπ. απόφαση 
αριθμ. ΔΙΠΙΔ/Φ 42/63/11056/31.12.87 (ΦΕΚ. Τ.Β’ 781/ 
31.12.87), διαπιστώνεται η αυτοδίκαιη σύσταση στο Αριστοτέ- 
λειο Παν/μιο Θεσ/νίκης των παρακάτω προσωρινών θέσεων με 
σχέση εργασίας ιδιωτικού δικαίου αορίστου χρόνου, οι οποίες κα- 
ταργούνται αυτοδίκαια μόλις κενωθούν με οποιοδήποτε τρόπο: 

1) Δεκαεπτά (17) θέσεων πτυχιούχων ΠΕ. 

2) Επτά (7) θέσεων πτυχιούχων ΤΕ. 

3) Είκοσι τεσσάρων (24) θέσεων αποφοίτων ΔΕ και 


4) Πενήντα πέντε (55) θέσεων αποφοίτων ΥΕ. 
Θεσ/νίκη, 26 Αυγού.στου 1988 

Ο Πρύτανης 

ΔΗΜΗΤΡΙΟΣ Α. ΦΑΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



